Samudera

Samuderos-Pasajaus sultonatas (), dar vadinamas Samuderos valstybe () arba tiesiog Samudera, Pasajus – malajų istorinė valstybė, egzistavusi Sumatros šiaurinėje pakrantėje (dabartinės Indonezijos Ačeho provincijoje) XIII–XVI a.

 Istorija 
Ši valstybė buvo natūrali besikeičiančios prekybos sistemos išdava. Transmalakinei prekybai prarandant reikšmę, vis svarbesnis tapo Malakos sąsiauris, todėl uostai ties juo tapo būtini. Pirmu tokiu žymiu uostu ir tapo Pasajus, ilgainiui virtęs vieta, kur susitikdavo pirkliai iš viso Malajų salyno ir Indijos vandenyno pakrančių.

Pasajaus valstybė ir vadinama Samudera. 1267 m. jos karalius Merahas Silu priėmė islamą ir tapo pirmuoju sultonu Maliku ul Salichu.

Valstybė tapo svarbiu islamo kultūros židiniu, vienu pirmųjų Malajų salyne. Čia į malajų kalbą buvo verčiami islamo raštai, susiformavo islamo terminija, arabų rašto pagrindu sukurtas Javi raštas. Visi šie pasiekimai buvo perduodami toliau į salyną, platinant raštą, islamą ir malajų kalbą, kuri tapo lingua franca.

Nuo XIV a. Samuderą ėmė stelbti naujas stiprus uostas – Melaka, ilgainiui monopolizavęs prekybą. Politiškai valstybė atsidūrė gretimo Ačeho įtakoje. 1521 m. Pasajų užėmė portugalai, taip pabaigę valstybės egzistavimą.

 Sultonų sąrašas 
 Nr.  Valdymo laikas  Vardas  Pastabos 1  1267–1297  Malikas ul-Salihas (Meurah Silu)  Įkūrėjas 2  1297–1326  Malikas až-Žahiras I (Muhamadas I)  3  1326–133?  Ahmadas I  Kariavo su Karang Baru 4  133? – 1349  Malikas dž-Džahiras II  Lankėsi Ibn Batuta 5  1349–1406  Zainalis Abidinas I  Kovojo Madžapahitu 6  1406–1428  Ratu Nahrasijahas  Didžiausias klestėjimas 7  1428–1438  Zainalis Abidinas II  8  1438–1462  Šalahudinas  9  1462–1464  Ahmadas II  10  1464–1466  Abu Zaidas Ahmadas III  11  1466–1466  Ahmadas IV  12  1466–1468  Mahmudas  13  1468–1474  Zainalis Abidinas III  14  1474–1495  Muhamadas Sjahas II  15  1495–1495  Al-Kamilis  16  1495–1506  Adlula  17  1506–1507  Muhamadas Sjahas III  18  1507–1509  Abdula  19  1509–1514  Ahmadas V  20  1514–1517  Zainalis Abidinas IV 

Kategorija:Indonezijos istorinės valstybės
Kategorija:Malajų valstybės